[pic] | EURÓPAI BIZOTTSÁG |

Brüsszel, 2010.12.13.

COM(2010) 786 végleges

2009/0059 (COD)

A BIZOTTSÁG KÖZLEMÉNYE AZ EURÓPAI PARLAMENTNEK

az Európai Unió működéséről szóló szerződés 294. cikkének (6) bekezdése alapján az iparosodott és egyéb, magas jövedelmű országokkal és területekkel folytatott együttműködés finanszírozási eszközének létrehozásáról szóló 1934/2006/EK rendelet módosításáról szóló európai parlamenti és tanácsi rendelet elfogadására vonatkozó tanácsi álláspontról

2009/0059 (COD)

A BIZOTTSÁG KÖZLEMÉNYE AZ EURÓPAI PARLAMENTNEK

az Európai Unió működéséről szóló szerződés 294. cikkének (6) bekezdése alapján az iparosodott és egyéb, magas jövedelmű országokkal és területekkel folytatott együttműködés finanszírozási eszközének létrehozásáról szóló 1934/2006/EK rendelet módosításáról szóló európai parlamenti és tanácsi rendelet elfogadására vonatkozó tanácsi álláspontról

1. ELőZMÉNYEK

A javaslat Európai Parlamenthez, illetve Tanácshoz történő továbbításának időpontja (COM(2009) 197 végleges 2 – (2009)/0059 COD dokumentum): | továbbítás: 2009. április 21. helyesbítés: 2009. november 30., módosítás: 2009. december 1. (a Lisszaboni Szerződés hatálybalépése) |

Az Európai Parlament (első olvasatban elfogadott) véleményének kelte: | 2010. október 21. |

A módosított javaslat továbbításának időpontja: | […]. |

A Tanács álláspontja elfogadásának időpontja: | 2010. december 10. |

2. A BIZOTTSÁG JAVASLATÁNAK CÉLJA

Ezt a javaslatot a Bizottság a külső fellépések pénzügyi eszközeinek félidős értékelése[1] keretében, azon jogalkotási hiányosság megszüntetése érdekében tette, amely miatt az EU világszerte 46 partnerországában nem finanszírozhat olyan tevékenységeket, amelyek nem tartoznak egyértelműen a hivatalos fejlesztési támogatás (a továbbiakban: ODA) kategóriájába.

Ennek oka az, hogy a fejlesztési együttműködés eszközéről szóló rendelet 2. cikkének (4) bekezdése kizárja azokat az intézkedéseket, amelyek nem felelnek meg a Gazdasági Együttműködési és Fejlesztési Szervezet Fejlesztési Támogatási Bizottsága (OECD/DAC) által létrehozott ODA kritériumainak. Nincs olyan másik alap-jogiaktus, amely az ODA-nak nem minősülő intézkedések finanszírozását lehetővé tenné a fejlesztési együttműködési eszköz hatálya alá tartozó fejlődő országokban.

Következésképpen bizonyos típusú fellépéseket a fejlesztési együttműködési eszköz körén kívül kellett finanszírozni, a költségvetésben az Európai Parlament által e célból (vagyis az Indiával és Kínával az üzleti és tudományos élet terén folytatott cserék, valamint az ázsiai és latin-amerikai közepes jövedelmű országokkal való együttműködés céljából) létrehozott előkészítő intézkedések keretében. Ezek az előkészítő intézkedések 2009-ben véget értek. Ekkor született megállapodás a Bizottság és az Európai Parlament illetékes bizottságainak elnökei között arról, hogy az Erasmus Mundus külső részében részt vevő európai diákokat és tanárokat csak 2009 végéig finanszírozzák a fejlesztési együttműködési eszközből. Emellett a jogalkotási hiányosság megszüntetésével néhány olyan energiaügyi projekt és a nyilvános diplomáciához kapcsolódó tevékenység finanszírozását is kívánatos biztosítani, amelyekre nem nyújtható ODA (például Ázsiában, Közép-Ázsiában, Irakban és Iránban).

A javaslat időben a 2010 és 2013 közötti időszakra korlátozódik, alkalmazási köre pedig politikai tartalmára és költségvetési vonzatára tekintettel korlátozott. Nem befolyásol semmilyen, a külső kapcsolatok pénzügyi eszközeinek új generációjára vonatkozó jövőbeli javaslatot a következő pénzügyi keretet illetően.

3. MEGJEGYZÉSEK A TANÁCS ÁLLÁSPONTJÁHOZ

3.1. Általános megjegyzések a Tanácsnak az első olvasat során elfogadott álláspontjához

A Bizottság elfogadhatónak tartja a három intézmény közötti építő jellegű tárgyalások eredményeként létrejött tanácsi álláspontot. Az álláspont összhangban áll a Bizottság eredeti javaslatának alapvető célkitűzéseivel és vezérelvével.

A Parlament, a Tanács és a Bizottság először egy kompromisszumos szövegben állapodott meg annak érdekében, hogy megállapodás születhessen az eredetileg 2010 júniusára tervezett első parlamenti olvasat során. Ennek érdekében április 13-án és május 5-én háromoldalú egyeztetést tartottak. Az alábbiakban említett speciális témák következtében azonban júniusban és júliusban sem sikerült megegyezésre jutni.

3.2. Az egyeztetett közös álláspont főbb jellemzői

A Tanács álláspontja az alábbi kulcsfontosságú elemeket tartalmazza:

- Az Unió érdeke, hogy tovább mélyítse a fejlődő országokkal fenntartott kapcsolatait, különösen a gazdasági, kereskedelmi, akadémiai, üzleti és tudományos élet terén zajló kölcsönös cserék területén, mely tevékenységek – jóllehet az EU érdekeit szolgálják – esetleg nem minősülnek ODA-nak.

- Az eszköz azokat az intézkedéseket fogja finanszírozni, amelyek elvben nem minősülnek ODA-nak.

3.3. Speciális témák (a Tanács számára nem elfogadható parlamenti módosítások):

- Felhatalmazáson alapuló jogi aktusok (az EUMSz. 290. cikke): A Parlament az első olvasat során előterjesztett módosításaival ezt az eljárást kívánja alkalmazni a többéves stratégiai dokumentumok Bizottság általi elfogadására. A hosszan tartó és intenzív tárgyalások (nevezetesen a február 2-án, március 23-án és október 20-án tartott háromoldalú egyeztetés) ellenére ebben a kérdésben nem sikerült megegyezésre jutni. E módosításokat a Tanács nem fogadta el az első olvasat során kialakított álláspontjaiban. A Bizottság kész további erőfeszítéseket tenni az intézmények álláspontjának összeegyeztetése, valamint a parlamenti módosítások mögött meghúzódó lényegi aggályok lehetséges megoldásainak megtalálása érdekében, különösen annak biztosítását illetően, hogy a Parlament megfelelő felügyeletet gyakorolhasson a külső együttműködési stratégiák kialakítása és a külső pénzügyi eszközök megfelelő végrehajtása fölött.

- A pénzügyi referenciaösszegről szóló 16. cikk: A Parlament által e cikkel kapcsolatban elfogadott módosítást a Tanács első olvasatban nem fogadta el, és a Bizottság által eredetileg javasolt szöveg megtartását részesítette előnyben. A Bizottság támogatja a Tanács álláspontját, mivel az a pénzügyi referenciaösszegekre vonatkozóan azon általánosan bevett szövegnek felel meg, amely minden pénzügyi eszközben szerepel. A megállapodás megkönnyítése és az intézmények megnyugtatása érdekében azonban a Bizottság kész a csatolt nyilatkozat megtételére.

4. KÖVETKEZTETÉS

A Tanács álláspontja olyan, tárgyalásos kompromisszum alapján elfogadott szöveget tartalmaz, amely nagyon nagy mértékben tükrözi az Európai Parlament által az első olvasat során kifejtett és javasolt kéréseket, illetve módosításokat. A Bizottság ezért elfogadhatónak tartja a Tanács első olvasat során kialakított álláspontját.

Az iparosodott országokkal való együttműködés eszköze – COM (2009) 197 végleges

A Bizottság nyilatkozata a 16. cikk tekintetében

A rendelet tárgya számos meghatározott, hivatalos fejlesztési támogatásnak nem minősülő tevékenység támogatása a fejlesztési együttműködési eszköz (a fejlesztési együttműködési eszközről szóló 1905/2006/EK rendelet) hatálya alá tartozó országokban. A tervek szerint a rendelet egyszeri megoldást fog jelenteni e kérdésre.

A Bizottság megerősíti, hogy fejlesztési együttműködésének elsődleges célkitűzése a szegénység elleni küzdelem (a millenniumi fejlesztési célok megvalósítására is kiterjedően), amely továbbra is kiemelt cél marad.

Emlékeztet arra, hogy a 16. cikkben meghatározott, a II. mellékletben felsorolt országokra vonatkozó pénzügyi referenciaösszeg megvalósítása olyan, erre a célra fenntartott költségvetési tételek alkalmazásával fog történni, amelyek a hivatalos fejlesztési támogatástól különböző tevékenységekre irányulnak.

A Bizottság továbbá megerősíti, hogy be kívánja tartani a fejlesztési együttműködési eszköz (az 1905/2006/EK rendelet) 38. cikkében a 2007–2013-as időszakra vonatkozóan meghatározott pénzügyi referenciaösszeget, valamint az ugyanezen rendeletben szereplő, az ODA kritériumainak teljesítésére vonatkozó rendelkezéseket. Emlékeztet arra, hogy a jelenlegi pénzügyi tervezés szerint 2013-ban várható e referenciaösszeg túllépése.

Ezzel összefüggésben a Bizottság olyan költségvetési tervezeteket szándékozik előterjeszteni, amelyek előrelépést biztosítanak az Ázsia és Latin-Amerika számára a fejlesztési együttműködési eszközről szóló 1905/2006/EK rendelet alapján a 2013-ig tartó időszakban nyújtott fejlesztési támogatás terén, és így sem a jelenleg a fejlesztési együttműködési eszköz alapján tervezett hivatalos fejlesztési támogatási összegeket, sem általában az uniós költségvetést nem érintik.

[1] A Bizottság közleménye az Európai Parlamentnek és a Tanácsnak: A külső fellépések pénzügyi eszközeinek félidős értékelése, COM(2009) 196 végleges, 2009. április 21.